**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO “DĖL KLAIPĖDOS MIESTO SAVIVALDYBĖS BENDRUOMENĖS SVEIKATOS TARYBOS NUOSTATŲ PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projektas parengtas siekiant patvirtinti atnaujintus Klaipėdos miesto savivaldybės bendruomenės sveikatos tarybos (toliau – Sveikatos taryba) nuostatus ir pripažinti netekusiais galios ankstesnius nuostatus.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, kuriame numatyta išimtinė tarybos kompetencija - savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas. 18 straipsnis numato, kad Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Sveikatos tarybos nuostatai patvirtinti Klaipėdos miesto savivaldybės tarybos 2010m. rugsėjo 30d. sprendimu Nr. 287 nebeatitinka šių dienų realijų ir teisės aktų, todėl parengti nauji nuostatai.

Sveikatos tarybos nuostatai parengti vadovaujantis Lietuvos Respublikos sveikatos sistemos įstatymo 69 straipsniu, kuriame numatytos pagrindinės Sveikatos tarybos funkcijos, sudėties formavimo principai bei teisės.

Naujuose Sveikatos tarybos nuostatuose patikslintos formuluotės, funkcijos ir teisės, nurodytas Sveikatos tarybos narių skaičius, detaliau reglamentuota Sveikatos tarybos sudarymo tvarka ir veiklos organizavimas.

**3. Kokių rezultatų laukiama.** Patvirtinus šį sprendimo projektą, bus pakeisti Klaipėdos miesto savivaldybės Sveikatos tarybos nuostatai.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Papildomų lėšų nereikia.

**6. Galimos teigiamos ar neigiamos sprendimo priėmimo pasekmės.**

Teigiamos pasekmės – bus patvirtinti Sveikatos tarybos nuostatai, pagal kuriuos galės savo veiklą organizuoti šios tarybos nariai. Sveikatos apsaugos skyrius, vadovaujantis patvirtintais Sveikatos tarybos nuostatais galės organizuoti nuostatuose numatytų institucijų atstovų delegavimo procedūrą ir parengti tarybos sprendimo projektą dėl Klaipėdos miesto savivaldybės bendruomenės sveikatos tarybos sudarymo.

Neigiamų pasekmių nenumatoma.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas;

2. Klaipėdos miesto savivaldybės tarybos 2010 m. rugsėjo 30 d. sprendimas Nr. T2-287 „Dėl Klaipėdos miesto savivaldybės bendruomenės sveikatos tarybos nuostatų patvirtinimo“, 4 lapai.

3. Klaipėdos miesto savivaldybės tarybos 2010 m. spalio 28 d. sprendimas Nr. T2-308 „Dėl Klaipėdos miesto savivaldybės tarybos 2010 m. rugsėjo 30 d. sprendimo Nr. T2-287 "Dėl Klaipėdos miesto savivaldybės bendruomenės sveikatos tarybos nuostatų patvirtinimo" pakeitimo, .

Sveikatos apsaugos skyriaus vedėja Janina Asadauskienė